RESOLUCIÓN do 19 de xuño de 2018 pola que se conceden subvencións, en réxime de concorrencia competitiva, para a realización de auditorías enerxéticas, a implantación de sistemas de xestión e proxectos de aforro e eficiencia enerxética nas empresas do sector industria, servizos e agrícola primario, para o ano 2018, cofinanciadas polo Fondo Europeo de Desenvolvemento Rexional no marco do programa operativo Feder-Galicia 2014-2020, e incluídas na convocatoria efectuada mediante a Resolución do 26 de decembro de 2017 (Diario Oficial de Galicia número 21, do 30 de xaneiro de 2018).
Axencia Instituto Enerxético de Galicia — III. Outras disposicións — 27/06/2018

Antecedentes:
1. Ao abeiro da Resolución do 26 de decembro de 2017 pola que se estableceron as bases reguladoras e se anunciou a convocatoria de subvencións para a realización de auditorías enerxéticas, implantación de sistemas de xestión e proxectos de aforro e eficiencia enerxética nas empresas dos sectores da industria, servizos e agrícola primario (en diante, bases reguladoras), aquelas empresas ou empresarios autónomos interesados, solicitaron axudas nas diversas actuacións previstas no artigo 5 das bases reguladoras para cada un dos referidos sectores de actividade.
2. Unha vez rematado o prazo de emenda daquelas solicitudes que non reunían os requisitos previstos na convocatoria, procedeuse ao estudo e avaliación dos expedientes por parte da comisión de valoración, sobre a base dos criterios fixados no artigo 15 das bases reguladoras.
Consideracións legais:
1. Corresponde á Xerencia do Instituto Enerxético de Galicia a competencia para instruír o procedemento administrativo de concesión das subvencións, e ao director do citado ente público ditar as diferentes resolucións que deriven da súa tramitación (artigo 12 das bases reguladoras).
2. No artigo 19 da Lei 9/2007, do 13 de xuño, de subvencións de Galicia (DOG núm. 121, do 25 de xuño), parágrafo 1º, disponse: «Para efectos desta lei, terá a consideración de concorrencia competitiva o procedemento mediante o cal a concesión das subvencións se realiza a través da comparación das solicitudes presentadas, co fin de establecer unha prelación entre estas de acordo cos criterios de valoración previamente fixados nas bases reguladoras e na convocatoria e adxudicar, co límite fixado na convocatoria dentro do crédito dispoñible, aquelas que obtivesen maior valoración en aplicación dos citados criterios».
3. Están cofinanciadas dentro do marco do programa operativo Feder-Galicia 2014-2020 as seguintes tipoloxías de proxectos: AE-Auditorías enerxéticas, SX-Implantación de sistemas de xestión, PAEI-Proxectos de aforro e eficiencia enerxética no sector industria e ESE e PAES-Proxectos de aforro e eficiencia enerxética no sector servizos. En ningún caso cos fondos cofinanciados con Feder se poderán subvencionar os PAEA-Proxectos de aforro e eficiencia enerxética no sector agrícola primario (artigo 3.1 das bases reguladoras).
4. As bases reguladoras prevén no artigo 14.4 a posibilidade de que se estableza unha lista de agarda, que contará cos proxectos admitidos que non acadaron a subvención polo esgotamento do orzamento dispoñible.
O órgano xestor poderá acordar activar a lista de agarda no suposto de que algunha persoa beneficiaria renuncie á subvención concedida ou decaia no dereito a súa percepción; neste caso os créditos liberados poderanse asignar por ode decrecente de puntuación aos proxectos admitidos que non obtivesen subvención por esgotamento do crédito previsto.
5. En virtude do disposto no artigo 16.4 das bases, con carácter xeral non se enviarán notificacións postais e, de conformidade co establecido no artigo 45.1.b) da Lei 39/2015, do 1 de outubro, do procedemento administrativo común das administracións públicas. No caso das resolucións de concesión da subvención poderase substituír a notificación individual pola publicación no DOG e na páxina web do Inega (www.inega.gal). Nesta publicación especificaranse a data da convocatoria, o beneficiario, a cantidade concedida e a finalidade das subvencións outorgadas.
6. Para determinar e cuantificar o investimento elixible sobre o cal aplicar a porcentaxe de axuda correspondente, das actuacións proxectadas polos solicitantes, tívose en conta o disposto nos artigos 5, 6 e 15 das bases reguladoras.
Cando se trate de auditorías enerxéticas e sistemas de xestión terase en conta tamén o disposto no Regulamento (UE) nº 1407/2013 da Comisión, do 18 de decembro de 2013, relativo á aplicación dos artigos 107 e 108 do Tratado de funcionamento da Unión Europea ás axudas de minimis (DOUE L 352/1, do 24 de decembro de 2013), no Regulamento (UE) nº 1408/2013 da Comisión, do 18 de decembro de 2013, relativo á aplicación dos artigos 107 e 108 do Tratado de funcionamento da Unión Europea ás axudas de minimis no sector agrícola (DOUE L 352/1, do 24 de decembro de 2013) e no Regulamento (UE) nº 717/2014 da Comisión, do 27 de xullo de 2014, relativo á aplicación dos artigos 107 e 108 do Tratado de funcionamento da Unión Europea ás axudas de minimis no sector da pesca e da acuicultura.
Cando se trate de axudas para proxectos de aforro e eficiencia enerxética nas empresas do sector industrial, servizos e agrícola primario, teranse en conta tamén ás condicións que se establecen no capítulo I do Regulamento (UE) núm. 651/2014 da Comisión, do 17 de xuño de 2014, polo que se declaran determinadas categorías de axudas compatibles co mercado interior en aplicación dos artigos 107 e 108 do Tratado de funcionamento da Unión Europea (Regulamento xeral de exención por categorías).
O importe da subvención non superará en ningún caso os 200.000 euros por proxecto.
En ningún caso o custo de adquisición dos gastos subvencionados poderá ser superior ao valor de mercado.
De acordo con todo o anterior, e dentro do prazo fixado pola norma reguladora da convocatoria, esta dirección
Primeiro. Conceder aos solicitantes que se relacionan no anexo I da presente resolución as axudas convocadas, para o exercicio 2018, pola Resolución do 26 de decembro de 2017, do director do Inega. No citado anexo especifícanse a persoa ou entidade beneficiaria, o proxecto subvencionado, a puntuación que lle corresponde, o custo elixible e a cantidade concedida con cargo aos orzamentos do Inega, sendo que a contía total do orzamento ascende a 5.454.479,04 euros conforme o establecido na Resolución do 6 de xuño de 2018, do director do Inega, pola que se redistribúen e se amplían os créditos orzamentarios da convocatoria.
O prazo de execución das actividades e/ou investimentos rematará o 30 de setembro de 2018.
Segundo. Coa aceptación desta axuda o beneficiario asume as obrigas sinaladas con carácter xeral na Lei 9/2007, do 13 de xuño, de subvencións de Galicia, e no Decreto 11/2009, do 8 de xaneiro, nas bases reguladoras e, en particular, as seguintes:
– Cando un beneficiario non poida executar o proxecto deberá renunciar á subvención.
– Xustificar debidamente os gastos realizados, tendo en conta que só serán subvencionables os gastos realizados con posterioridade á solicitude da axuda, e efectivamente pagados antes do remate do prazo de execución e xustificación concedido.
– Para proceder ao pagamento final do expediente, o beneficiario deberá achegar os permisos, inscricións e/ ou licenzas requiridas pola normativa autonómica ou local.
– Someterse ás actuación de comprobación efectuadas polo Inega, así como a calquera outra de comprobación e control financeiro que poidan realizar os órganos de control competentes, nomeadamente a Intervención Xeral da Comunidade Autónoma, o Tribunal de Contas e o Consello de Contas, as comprobacións e verificacións que realice o organismo intermedio, a autoridade de xestión e a autoridade de control da Comisión Europea e do Tribunal de Contas Europeo e outras instancias de control, para o cal achegará canta información lle sexa requirida no exercicio das actuacións anteriores.
Terceiro. Establecer unha lista de agarda no anexo II, en que figuren os proxectos que, cumprindo con todos os requisitos, non obtiveron subvención porque se esgotou o crédito dispoñible. O órgano xestor poderá activar a lista de agarda no suposto de que algunha persoa beneficiaria renuncie á subvención concedida ou decaia no seu dereito á súa percepción.
Contra esta resolución poderá interpoñer recurso de alzada ante o presidente da Axencia Instituto Enerxético de Galicia no prazo dun mes contado a partir do día seguinte ao da notificación desta resolución; tamén poderá interpoñer calquera outro recurso que considere pertinente ao seu dereito.
Santiago de Compostela, 19 de xuño de 2018
Procedemento: a realización de auditorías enerxéticas, implantación de sistemas de xestión e proxectos de aforro e eficiencia enerxética nas empresas dos sectores da industria, servizos e agrícola primario.
Beneficiarios: empresas legalmente constituídas (incluídas as empresas de servizos enerxéticos) e empresarios autónomos dos sectores empresariais recollidos no artigo 4 das bases reguladoras
Aplicación orzamentaria: 09.A2.733A.770.0.
Auditorías enerxéticas (AE):
Proxectos de aforro e eficiencia enerxética no sector industrial e ESE (PAEI):
Proxectos de aforro e eficiencia enerxética no sector servizos (PAES):
Proxectos de aforro e eficiencia enerxética no sector agrícola primario (PAEA):
Proxectos de aforro e eficiencia enerxética no sector industrial e ESE (PAEI):
Proxectos de aforro e eficiencia enerxética no sector servizos (PAES):
Proxectos de aforro e eficiencia enerxética no sector agrícola primario (PAEA):